07/08/2015 | Administración LocalMunicipal
Arteixo
Servizos Económicos
Modificación da base 35.ª das de execución do orzamento vixente

ASUNTO: MODIFICACIÓN DA BASE DE EXECUCIÓN 35.ª SOBRE O ORZAMENTO DEFINITIVO DE 2015 PROPOSTA DA ALCALDÍA CARLOS CALVELO MARTÍNEZ, Alcalde-Presidente deste Concello, en relación coa modificación das bases de execución sobre o orzamento definitivo de 2015, relativo ás subvencións nominativas, asesorado ao respecto polos servizos económicos do Concello, e vista a necesidade de asinar un novo convenio de colaboración coa Asociación Xuvenil Xiradela para o aluguer dun local de ensaio, e visto que na modificación orzamentaria que se eleva ao Pleno para a súa aprobación se habilita o crédito adecuado e suficiente para o desenvolvemento do convenio, e por último, dado que non figuran expresamente recollidos nas bases de execución do orzamento para este exercicio, eleva ao Pleno do Concello a seguinte proposta: Primeiro. –A aprobación inicial da modificación da base 35.ª das de execución do vixente orzamento municipal de 2015 relativa ás subvencións nominativas, engadindo no parágrafo segundo o seguinte beneficiario co que se asinará un convenio de colaboración e recibirán unha subvención nominativa: Segundo. –Que se expoña ao público por prazo de quince días hábiles no Boletín Oficial da Provincia e no taboleiro de edictos do Concello, a efectos de que os interesados poidan examina-lo e efetua-las reclamacións que consideren oportunas. Terceiro. –No caso de non presentarse reclamacións a modificación entenderase definitivamente aprobada. En Arteixo, o 22 de xullo de 2015. Asdo.: Carlos Calvelo Martínez Alcalde-presidente ASUNTO: MODIFICACIÓN DA BASE DE EXECUCIÓN 35.ª SOBRE O ORZAMENTO DEFINITIVO DE 2015 INFORME DE INTERVENCIÓN I) ANTECEDENTES: ● Proposta da Alcaldía de data 22 de xullo de 2015. ● Bases de execución do orzamento de 2015. II) LEXISLACIÓN APLICABLE: ● Lei 7/85, de 2 de abril, de Bases de Réxime Local. ● R. D. L.2/2004, de 5 de marzo, polo que se aproba o texto refundido da Lei Reguladora das Facendas Locais (TRLRFL). ● R. D. 2568/86, de 28 de novembro. Regulamento de organización, funcionamento e réxime xurídico das entidades locais. ● Real Decreto 500/90, de 20 de abril. III) CONSIDERACIÓNS: Primeira. –O Pleno da Corporación, en sesión extraordinaria celebrada en data 12 de febreiro 2015, aprobou definitivamente o orzamento xeral para este exercicio con toda a súa documentación complementaria, entre a que están as Bases de execución, entrando en vigor o 20 de febreiro de 2015. Segunda. –A modificación da base de execución que se propón débese realizar mediante un acordo do Pleno da Corporación por ser éste o órgano competente para aprobar ou modificar o Orzamento e os seus anexos, cos mesmos trámites e requisitos cos presupostos, sendo tamén aplicables as normas sobre información, reclamacións e publicidade a que se refire o artigo 169 do texto refundido da Lei reguladora das facendas locais. Terceira. –Á vista da intención da Corporación de asinar un novo convenio de colaboración que non está previsto nominativamente nas bases de execución do orzamento, por esta intervención considérase que sería necesaria a modificación da base 35.ª das de execución do orzamento para engadir a correspondente subvención nominativa. Cuarta. –Coa modificación proposta, o parágrafo 2 da base de execución quedaría redactada do seguinte teor literal: “Base 35.ª.–Subvencións nominativas. (.) 2.–De conformidade co esixido polo artigo 22.2 da Lei 38/2003, de 17 de novembro, xeral de subvencións, enuméranse de seguido as entidades con un convenio asinado e que reciben subvención nominativa: Quinta. –Ao expediente uniráse tamén o ditame da Comisión informativa de Asuntos Económicos, de acordo co disposto nos artigos 123 e 126 do R. O. F. Por todo o exposto, esta Intervención de acordo co artigo 214 e ss. do Texto Refundido da Lei Reguladora das Facenas Locais informa esta modificación…………………. Non obstante, a Corporación decidirá. En Arteixo, o 22 de xullo de 2015. Asdo.: Mónica Bello Novo Interventora municipal